Lidt efter klokken 02.00 natten til onsdag blev to unge mænd anholdt i Aalborg Lufthavn. I 14 dage har lufthavnen haft problemer med tyverier i flere af de parkederede biler. Derfor søgte Nordjyllands Politi i nat området med politihunde for at fange tyvene. De to unge mænd, der nu er anholdt, havde indbrudsværktøj i bilen og havde desuden ingen gøremål på stedet. - Vi vil undersøge i løbet af formiddagen, hvorvidt de to drenge har med tyverierne i de parkerede biler at gøre. Vi skal finde ud af, hvad de har at sige, og så skal der nok også ransages på deres bopæle, siger vagtchef ved Nordjyllands Politi Bent Højgaard.
To mænd blev i nat anholdt efter at være mistænkt for at stå bag flere tyverier i biler i Aalborg Lufthavn.